dh-unibe/image-text_koenigsfelden-charters-post-1500 huggingface dataset:
Wir, der schultheisz und raut ze Waltzhuͦt, tuͦnd kund aller mengklichem mit disem brief von der
spenn und stoͤsz wegen, so daher lang zit gewesen sint ✳ zwùschent ✳ den erwirdigen und
geistlichen in gott, ùnsz₎n gneͧdigen froͧwen, der eͣptissz₎ und dem convent des gotzhus
ze Kùngsvelt, einer sit und Heinrichen Notstein, ùnserm burger ze Waltzhuͦt, der
andern sit, von soͤlicher versessner zinsen wegen, so der erstgenant Heinr₎ Notstein
den vorgenanten ùnsz₎n gneͧdigen froͧwen ✳ von Kùngsvelt schuldig ist worden und
versessen haͧt ✳ die neͧchsten zwoͧlf ✳ oder dritzehen jar her ungevarlich, namlich by
den vier geͧnsz₎ und zwein schilling haller geltes, ✳ so si habend uff sinen wisen
an Liedermatten, ✳ ouch by dem vierttel kernen und dem huͦn geltes, so si habend uff
sinem koͤlgartten hinder des Lantschribers, seligen, trotten. ✳ und oͧch sunder ✳ als
Notstein meint, ✳ dz die vorgenten ùnser gneͧdigen froͧwen fùr der egemerckten geͧnsen
einù jerlichs ein schilling haller nemen soͤlten, ✳ des im aber ir pfleger nit gichtig
warent und meintent, ✳ ir roͤdel und buͤcher wisent umb geͧnsz ✳ und nit umb gelt
dafùr ze nemen, ✳ wie sich deͧnn soͤlichs verlùffen hät. bekennen wir, obgenanten
schultheisz und raut, ✳ dz wir die vorgeñten beid teil ✳ guͤtlich und frùntlich mitenandˀ
ùbertragen und verricht haben, ✳ also dz der vorgenant Notstein den egenant₎
ùnsern froͧwen von Kùngsvelt ✳ an barem gelt gewert und bezalt haͧt vier phund
haller fùr all versessen zins, ✳ die vor datum dis briefs uffgeloͧffen sint, ✳ und daz er
und sin erben und nachkomen denselbn̄ ùnsern gneͧdigen froͧwen von Kùngsvelt und iren
nachkōmen die vorgemerckten zins, ✳ die vier geͧns und die zwen schilling haller geltes, ✳
von den wisen an Liedermatten, ✳ ouch dz vierttel kernen und das huͦn geltes ✳ ab dem
garten hinder des Lantschribers trotten, nun hinnenthin jeͧrlichs richten und gebn̄
soͤllent, und sunder geͧns fùr geͧns, nach ir roͤdeln und buͤchern innhalt. ✳ es sy deͧnn,
dz er mit redlicher kuntschafft ✳ erberˀ lùten ✳ odˀ briefen ✳ fùr bring, ✳ dz er fùr ein gaͧns ein
schilling haller geben mug, ✳ oder dz er ✳ der andnˀ vorgeruͤrt₎ zinsz₎ deheinen ouch
abgesetzen mug als recht sy. ✳ daby soͤltent sù dēn dieselbn̄ ùnsz₎ gneͧdigen froͧwen vō
Kùngsvelt und ir amptlùt gnèdklich̄ beliben laͧssz₎ alles aͧn geverd. ✳ zuͦ urkùnd
haben wir, obgent₎ schulth̄s und raut, diser statt Waltzhuͦt gemein insigel offenl̄
heissen hencken an disen brief, der geben wart uff mentag vor sant Gallen tag,
nach Cristi gepùrt viertzehen hundert und in dem vier und drissigostern jare.
Königsf. 585
Staatsarchiv
AARGAU
ein vˀrtag eins spans zwùschen dem Notstein und den fròwn̄ von Kùngsfeld₎ ✳ vō
ettlicher vˀsaͤsszner zinsen weg₎
434
K
S 25 ✳
lxxviij
Nͦ✳ 8 ✳
Notstein
ij br₎